ལག་རྩེད་ཨ་ལད་པད་ཀོ་ནི་ཁྱིམ་བདག་ཚང་མར་ངེས་པར་དུ་དགོས་པ་ཞིག་ཡིན་ལ་དེར་བརྟེན་ནས་བྱིས་པའི་སེམས་ལ་རྒྱུས་ལེན་ཆོག་པ་རེད།བྱིས་པ་དག་བྱིས་གཉོར་ཁང་དུ་འགྲོ་དུས་ཁྱིམ་བདག་ཚོ་ཉིན་དཀར་བྱིས་པ་དག་དང་མཉམ་དུ་འགྲོགས་ཐུབ་ཀྱི་མེད་པས་མཚན་མོ་ཡུལ་ལ་ལོག་པ་དང་བྱིས་པ་དག་གིས་ཉིན་དཀར་ཅི་ཞིག་བྱས་པ་དང་བྱིས་གཉོར་ཁང་གི་དགེ་རྒན་དག་བཟང་མིན།ཁོ་ཚོ་དང་བྱིས་པ་གཞན་བར་གྱི་འབྲེལ་བ་ཇི་ལྟ་བུ་ཞིག་ཡིན་པ་ལ་སོགས་པ་ཁྱིམ་བདག་གིས་ཁ་རི་ཁ་ཐུག་གིས་དྲིས་ན་བྱིས་པ་ཚོས་ཁ་མི་གྲག་པར་སྲིད་མོད།ལག་རྩེད་ཀྱི་ཨ་ལད་པད་ཀོ་ནི་རྩེད་ཆས་ཤིག་ཡིན་ནའང་ཁོས་དེ་བས་ཀྱང་གྲོགས་པོ་ཞིག་གི་ཚབ་ཏུ་འཇོག་པས།ཁྱིམ་བདག་དག་གིས་ལག་རྩེད་ཀྱི་ཨ་ལད་པད་ཀོ་ལ་མིང་ཞིག་བཏགས་ཤིང་དེ་ནས་རང་གི་སྐད་གདངས་ལ་འགྱུར་བ་ཅུང་ཙམ་བཏང་རྗེས།གཅེས་ཕྲུགང་ནོར་ནོར་ཡིན།ཁྱོད་བདེ་མོ།ངས་དེ་རིང་བྱིས་གཉོར་ཁང་དུ་རྩམ་པ་དང་ཀ་ར་བཟོས་པ་ཡིན།ངོ་མ་སྤྲོ་པོ་རང་འདུགཁྱོད་ཀྱིས་ཅི་ཟོས་པ་ཡིནཞེས་ཁྱིམ་བདག་རང་གི་སྐད་མ་ཡིན་པར་ཅུང་ཟད་ཁྱད་མཚར་པོ་བྱིས་པའི་སྐད་དང་འདྲ་བ་ཞིག་གི་ལམ་ནས་ཁ་བརྡ་བྱས་པ་ཡིན་ན་བྱིས་པས་ལམ་སེང་ཨ་ལད་པད་ཀོ་ཕག་གི་དེ་ནི་རང་གི་ཕ་མ་གཉིས་ཀ་མ་ཡིན་པར་ཁོའི་གྲོགས་པོ་ཞིག་ཡིན་སྙམ་པའི་སེམས་སྐྱེ་སྲིད་པ་རེད།སྒྲུང་བཤད་པ་ལ་སྒྲུང་གི་ཤོད་སྟངས་དང་ཁམས་མ་བཤད་གོང་ནས་སེམས་ལ་ངེས་པ་ཞིག་དགོས་ལ་ལུས་ཀྱི་རྣམ་འགྱུར་རེའང་སྒྲུང་གི་ནང་དུ་བསྲེས་ཆོག་པ་རེད།དཔེར་ནའབར་ཞུན་འཚོང་བའི་བུ་མོ་ཆུང་ཆུངདངགོང་མའི་ན་བཟའགཉིས་ལ་མཚོན་ན་སྔ་མ་ནི་ཡིད་སྐྱོ་བར་བྱེད་པ་ཞིག་དང་ཕྱི་མ་ནི་དགོད་བྲོ་བར་བྱེད་པ་ཞིག་ཡིན་པས་སྒྲུང་བཤད་པའི་དུས་སུའང་ཤོད་སྟངས་དང་སྐད་གདངས་ལ་སོགས་པར་འདང་རྒྱག་དགོས་པ་མ་ཟད་ལུས་ཀྱི་རྣམ་འགྱུར་རེ་འགའ་སྒྲུང་གི་ནང་དུ་བསྲེས་ན་ཁྱིམ་བདག་དང་བྱིས་པ་གཉིས་ཀྱི་བར་ལ་འབྲེལ་བ་གཟུག་ཐུབ་ཀྱི་ཡོད་པ་དཔེར་ན་སྒྲུང་བཤད་ནས་གཞན་ལ་རེ་བ་དང་བཅས་ཤུགས་རྒྱག་ཏུ་འཇུག་པའི་སྐབས་སུ་བྱིས་པའི་མགོ་ལ་ལག་པས་ཡང་མོར་རྡེབ་རྡེབ་ཙམ་བྱས་ཆོག་པ་དང་།སྒྲུང་དུ་ནོར་འཁྲུལ་ཞིག་བཟོས་པ་ཤོད་པའི་ཚེ་ན་བྱིས་པའི་རྒྱབ་ལ་དལ་མོར་རྡེག་རུང་བ་རེད་ལ་རིམ་གྱིས་རིམ་གྱིས་ལུས་ཀྱི་བྱེད་སྟངས་འདི་དག་བྱིས་པ་དང་ཁྱིམ་བདག་གི་བར་གྱི་འབྲེལ་བ་ཞིག་ཏུ་འགྱུར་བ་རེད།